Official Journal C 082 , 13/03/2001 P. 0001 - 0003



Ir-Riżoluzzjoni tal-Kunsill u r-rappreżentanti tal-gvernijiet ta' l-Istati Membri, f’laqgħa ġewwa l-Kunsill tas-26 ta' Frar 2001 dwar is- tal-kapaċitajiet ta' l-Unjoni Ewropea fil-qasam tal-protezzjoni ċivili. (2001/C 82/01) IL-KUNSILL U R-RAPPREŻENTANTI TAL-GVERNIJIET TA' L-ISTATI MEMBRI, F'LAQGĦA ĠEWWA L-KUNSILL, 1. KONVINTI li s-serje li ma tintemm qatt ta' diżastri mill-bniedem, teknoloġiċi u naturali li jaffettwaw 'l-Unjoni Ewropea u 'l-pajjiżi li m‘humiex membri titlob li jissaħħu u jsiru aktar effiċjenti l-kapaċitajiet ta' l-Unjoni Ewropea u ta' l-Istati Membri fil-qasam tal-protezzjoni ċivili. 2. JEMMNU li, mingħajr preġudizzju għar-responsabbiltajiet ta' l-Istati Membri, il-Komunità għandha tippromwovi taħlita adegwata ta' preparatezza u prevenzjoni, ġabra u ċirkolazzjoni effettivi ta' informazzjoni u esperjenza, kordinazzjoni tal-mezzi eżistenti fuq livell ta' l-Istati Membri u tal-Komunità u koperazzjoni bejn l-Istati Membri, speċjalment meta d-diżastri huma fuq skala oltre l-kapaċità ta' l-intervent ta' Istati Membri individwali. JISSOTTOLINEAW il-fatt li l-programmi ta' azzjoni tal-Komunità fil-qasam tal-protezzjoni ċivili stabbiliti bid-Deċiżjoni tal-Kunsill Nru 98/22/KE [1] u bid-Deċiżjoni tal-Kunsill Nru 999/847/KE [2] jikkontribwixxu għal użu u integrazzjoni aħjar tar-riżorsi ta' l-Istati Membri u jikkomplementaw il-miżuri addottati b' risposta għal riżoluzzjonijiet anterjuri tal-Kunsill u ta' l-Istati Membri [3]. 4. JIKKUNSIDRAW li huwa xieraq li r-riżoluzzjonijiet anterjuri jiġu komplementati b' din ir-riżoluzzjoni, filwaqt li jittieħed kont ta' żviluppi reċenti, inklużi dawk fil-qasam ta' l-amministrazzjoni tal-kriżi mhux militari fil-qafas tal-politika barranija u ta' sigurtà komuni (CFSP). 5. JENFASIZZAW li l-flessibilità li nbniet fil-programmi ta' azzjoni tal-Komunità għandha tħaffef l-aġġustament ta' azzjonijiet previsti fuq livell Komunitarju u ta' l-Istati Membri għal prijoritajiet evolventi fil-qasam tal-protezzjoni ċivili, inter alia, permezz ta' integrazzjoni mtejba ta' oġġettivi tal-protezzjoni ċivili f'politiki u azzjonijiet oħrajn, bħall-ħarsien ta' l-ambjent, u għandha ttejjeb ir-rwol ta' l-assi tal-protezzjoni ċivili għall-aspetti ċivilistiċi ta' l-amministrazzjoni tal-kriżi. 6. INFORMAZZJONI/EDUKAZZJONI/KOMUNIKAZZJONI JENFASIZZAW F‘DAN IR-RIGWARD: (a) il-vade-mecum tal-protezzjoni ċivili fl-Unjoni Ewropea, li, inter alia, tinkludi deskrizzjoni ta' l-organizzazzjoni nazzjonali tal-protezzjoni ċivili, testi legali rilevanti u l-metodoloġija ta' l-ippjanar ta' l-emerġenza, filwaqt li jinnotaw li jeħtieġ li jiġi aġġornat u komplementat f'diversi rispetti; (b) il-valur miżjud tal-qafas tal-Komunità għall-kuntatt bejn il-korrispondenti nazzjonali; (ċ) li l-użu miżjud ta' sistemi ta' l-informazzjoni u tat-telekomunikazzjonijiet avanzati huwa meħtieġ sabiex tkun disponibbli informazzjoni aġġornata rigward id-diżastri; (d) l-importanza ta' l-iżvilupp ta' dawn l-inizjattivi bħal kampanji ta' informazzjoni tal-protezzjoni ċivili, inizjattivi ta' l-edukazzjoni u li jqajmu kuxjenza mmirati lejn il-pubbliku u partikolarment lejn iż-żgħażagħ biex jiżdied il-livell ta' protezzjoni proprja taċ-ċittadini; (e) il-benefiċċju ta' skambju tal-persuni responsabbli għall-protezzjoni ċivili bħala parti minn programmi ta' taħriġ, b'mod partikolari fil-kors ta' eżerċizzju tas-simulazzjoni, u faċilitazzjoni tal-ġabra ta' l-esperjenzi ta' dawk li jaħdmu għall-protezzjoni ċivili; (f) li l-koperazzjoni bejn l-iskejjel u ċ-ċentri nazzjonali tat-taħriġ huma attivi fil-qasam tal-protezzjoni ċivili għandha tipprogressa b' pass aktar mgħaġġel; (g) il-valur li ssir stima ta' l-esperjenza fis-settur volontarju ta' organizzazzjonijiet mhux tal-gvern u oħrajn privati involuti fil-protezzjoni ċivili sabiex isir użu aħjar mir-riżorsi tagħhom u jittejjeb il-kontribut tagħhom għal attivitajiet relatati mal-protezzjoni ċivili. 7. ATTIVITAJIET U STRUMENTI OPERAZZJONALI JENFASIZZAW: (a) il-progress li sar rigward l-arranġamenti ta' l-assistenza bejn l-Istati Membri u l-organizzazzjonijiet tal-protezzjoni ċivili: (b) il-valur tal-listi operazzjonali manwali tal-Komunità' nazzjoanli u l-punti tal-kuntatt tal-Komunità, punti ta' aċċess għal opinjonijiet esperti fuq diversi kampi ta' intervent, kif ukoll reġistri tar-riżorsi li huma disponibbli f'kull Stat Membru u l-proċeduri u l-arranġamenti biex dawn ir-riżorsi jkunu disponibbli, li jikkontribwixxu għal kordinazzjoni aħjar bejn l-Istati Membri; (ċ) il-valur tas-servizz operazzjonali matul 24 siegħa a bażi ta' stand-by provduta mill-Kummissjoni u ta' arranġamenti mal-Kummissjoni rigward issekondar ta' esperti; (d) l-utilità tan-numru tat-telefon ta' l-emerġenza komuni 112 stabbilit bid-Deċiżjoni tal-Kunsill Nru 91/396/KEE tad-29 ta' Lulju 1991 dwar l-introduzzjoni tan-numru uniku Ewropew għall-emerġenza [4]; (e) ir-rwol tan-networks permanenti ta' korrispondenti nazzjonali fl-aċċertar tal-konsistenza tal-koperazzjoni tal-Komunità u fil-ġbir ta' l-informazzjoni dwar l-assistenza disponibbli f'kull Stat Membru f'każ ta' diżastru; (f) ir-rwol importanti li jistghu jwettqu diretturi generali jew il-kontropartijiet taghhom fit-tfassil ta prioritajiet ewlenin u skopijiet komuni u b'li jizguraw livell oghla ta' kordinazzjoni, partikolarment fil-laqghat regolari taghhom. 8. KOPERAZZJONI INTERNAZZJONALI (a) JENFASIZZAW, li l-kordinament tal-miżuri meħuda fuq livell internazzjonali, per eżempju fil-qafas tal-UN, OSCE u n-NATO, għandu jittejjeb sabiex jiġi razzjonaliżżat l-użu tar-riżorsi involuti f'dawn il-miżuri; jinnotaw l-intenzjoni ta' l-Istati Membri u tal-Kummissjoni biex jieħdu pass bi skop li jevitaw duplikazzjoni u li jtejbu l-użu l-aktar effiċjenti possibli tal-ħila; (b) JINNOTAW li l-pajjiżi ta' l-EFTA qed jieħdu sehem f'attivitajiet varji taħt il-programm ta' azzjoni tal-Komunità; (ċ) JAGĦTU MERĦBA għall-fatt li l-Konvenzjoni ta' l-UN/ECE dwar l-effetti transkonfini ta' l-inċidenti industrijali daħlet fis-seħħ fid-19 ta' April 2000; (d) JINSISTU fuq implimentazzjoni fil-pront tar-Riżoluzzjoni tal-Kunsill u tar-rappreżentanti tal-Gvernijiet ta' l-Istati Membri, f'laqgħa ġewwa l-Kunsill, tad-9 ta' Diċembru 1999 dwar il-koperazzjoni ma' pajjiżi kandidati fl-Ewropa ċentrali u tal-Lvant u maċ-Ċipru dwar il-protezzjoni ċivili [5], rigward b' mod partikolari l-iskambju ta' l-informazzjoni bejniethom, inkluż rigward manwali ta' l-operazzjonijiet. JIKKUNSIDRAW li l-istess trattament għandu jingħata lill-pajjiżi l-oħrajn li huma kandidati għall-adeżjoni għall-Unjoni Ewropea; (e) JISTIEDNU lill-Kummissjoni u lill-Istati Membri jkomplu jippilotaw il-proġett dwar il-protezzjoni ċivili li ntrabtu li jagħmlu fil-qafas ta' l-Istrateġija Euro-Mediterranja u biex jesploraw modi u mezzi li bihom isaħħu l-koperazzjoni taħt dik l-istrateġija; (f) JISTIEDNU WKOLL lill-Kummissjoni u lill-Istati Membri biex jesploraw modi u mezzi li bihom jistabbilixxu azzjoni simili permezz ta' programm Eurobaltiku għall-koperazzjoni fil-protezzjoni ċivili fir-reġjun Baltiku u ta' Barents. 9. RIŻORSI TAL-PROTEZZJONI CIVILI FIL-QAFAS TA' L-AMMINISTRAZZJONI TAL-KRIŻI (a) JINNOTAW li, meta jimplimentaw il-pjan ta' azzjoni għall-amministrazzjoni tal-kriżi mhux militari delineata fil-Kunsill Ewropew ta' Helsinki ta' Diċembru 1999, l-assi tal-protezzjoni ċivili jistgħu jkollhom għalfejn jintużaw u li, b' konsegwenza, għandu jiġi aċċertat li l-koerenza bejn il-kolonni tiġi mirata; (b) JAGĦTU MERĦBA għall-prioritajà mogħtija lill-protezzjoni ċivili fl-istudju dwar il-miri konkreti fl-aspetti ċivilistiċi ta' l-amministrazzjoni tal-kriżi li ngħataw lill-Kunsill Ewropew ta' Feira fid-19 u fl-10 ta' Ġunju 2000; (ċ) JINNOTAW li l-istabbiliment b' Deċiżjoni tal-Kunsill, addottata fit-22 ta' Mejju 2000, ta' Kumitat għall-Aspetti Ċivilistiċi ta' l-amministrazzjoni tal-kriżi [6]; (d) JIRRAKKMANDAW li r-riżorsi jew l-assi tal-protezzjoni ċivili ta' l-Istati Membri jistgħu jintużaw fil-qafas ta' l-amministrazzjoni tal-kriżi b' appoġġ għall-CFSP, wara l-eżaminazzjoni tagħhom mill-awtoritajiet kompetenti. [1] ĠU L 8, 14.01.1998, p. 20. [2] ĠU L 327, tal-21.12.1999, p. 53. [3] Riżoluzzjonijiet ta': - 25 ta' Ġunju 1987 dwar l-introduzzjoni tal-kooperazzjoni fil-Komunità dwar il-protezzjoni ċivili (ĠU C 176, ta' l-4.7.1987, p. 1), - 13 ta' Frar 1989 dwar l-iżviluppi ġodda fil-kooperazzjoni fil-Komunità dwar il-protezzjoni ċivili (ĠU C 44, tat-23.2.1989, p. 3), - 23 ta' Novembru 1990 dwar il-kooperazzjoni fil-Komunità dwar il-protezzjoni ċivili (ĠU C 315, ta' l-14.12.1990, p. 1), - 23 ta' Novembru 1990 dwar it-titjib ta' l-għajnuna reċiproka bejn l-Istati Membri u fil-każ ta' diżastru naturali jew ikkawżat mill-bniedem (ĠU C 315, ta' l-14.12.1990, p. 3), - 8 ta' Lulju 1991 dwar it-titjib ta' l-għajnuna reċiproka bejn l-Istati Membri u fil-każ ta' diżastru naturali jew teknoloġiku (ĠU C 198, tas-27.7.1991, p. 1), - 31 ta' Ottubru 1994 dwar it-titjib tal-kooperazzjoni fil-Komunità dwar il-protezzjoni ċivili (ĠU C 313, ta' l-10.11.1994, p. 1). [4] ĠU L 217, 06.08.1991, p. 31. [5] ĠU C 373, tat-23.12.1999, p. 2. [6] ĠU L 127, 27.05.2000, p. 1. --------------------------------------------------